钦定古今图书集成/明伦汇编/氏族典/第502卷 > 陆馛
## 钦定古今图书集成/明伦汇编/氏族典/第502卷 > 陆馛

按《魏书陆俟传》：“俟长子馛，多智有父风。少为内都下
大夫，奉上接下，行止取与，每能逆晓人意。兴安初，赐
爵聊城侯，出为相州刺史。为政清平，抑彊扶弱。州中
有德宿老名望重者，以友礼待之，询之政事，责以方
略，如此者十人，号曰十善。发奸擿伏，事无不验，百姓
以为神明。后袭父爵，改封建安王。延兴四年薨，谥曰”
贞。六子，琇、凯知名。